С-54
За самолета вижте С-54 Скаймастър.

С-54 е руско танково оръдие на въоръжение в танка Т-34-76. Балистика=76-мм зенитно оръдие обр.1931/38 (ЗК)

История 
Около средата на 1943 г. окончателно става ясно, че въоръжението на танковете Т-34 и КВ-1 не съответства на съвременните бойни условия. Оказва се, че намиращото се най-масово на въоръжение оръдие – Ф-34, отстъпва по мощност на новото немско танково въоръжение и не може да се справи с немските танкове от ново поколение – Тигър, а на далечни дистанции и с модернизирания вариант на Панцер IV. Става очевидно, че въоръжението на съветските танкове трябва да се увеличи, като за тази цел е избран калибърът 85 мм.

Първоначално за тази цел е било предвидено 85 мм танково оръдие Д-5. Но след като през юни 1943 г. съветското ръководство дава отрицателно заключение на изпитанията е решено Централното артилерийско конструкторско бюро да разработи ново 85 мм танково оръдие, а Завод № 183 да произведе няколко прототипа. На новото оръдие е присвоен индекса С-54.

Въпреки започването на работата по новото оръдие, паралелно започва работа и по модернизацията на старото 76 мм. Причина за това е добре усвоената в производството на СССР номенклатура от боеприпаси за него.

Изпитанията на С-54, монтирано на Т-34, се провеждат през октомври 1943 г. на Гороховецкия полигон. Всички боеприпаси за наземна стрелба използвани от базовото оръдие (76 мм зенитно оръдие обр. 1931/38) са изпитани по време на стрелбите.

Монтирането на новото оръдие значително повишава бойните качества на танковете Т-34, КВ-1 и КВ-1с, без да намалява маневреността и експлоатационните им качества. Въпреки това, оръдието не отговаря напълно на изискванията за среден танк и именно за това не е предпочетено за въоръжаване на новия среден танк. Военното ръководство не останало доволно от бронебойните и фугасните качества на стрелбата. Едно от преимуществата на С-54 е, че превъоръжаването можело да се извършва със силите на военните ремонтни бази. Именно поради тази причина приемната комисия препоръчва оръдието да бъде взето на въоръжение с условието всички отбелязани недостатъци да бъдат отстранени не по-късно от края на декември 1943 г.

След повторни изпитания, проведени през февруари 1944 г. комисията стига до заключение, че С-54 притежава качества превъзхождащи Ф-34, като обръща внимание, че базовият модел (76 мм зенитно оръдие обр. 1931/38) е снет от производство през 1939 г. и „оръдието С-54 трябва да се приема като временен вариант до въвеждането на по-мощно 85 мм танково оръдие“.

Боеприпаси 

Забележка:

1 Разработен след Втората световна война.

2 Далекобоен.

Военна техника от Втората световна война
Танкови оръдия